Държавен вестник, бр. 78, 2017 г., стр. 39

БРОЙ  78	
Д Ъ Р Ж А В Е Н  В Е С Т Н И К 	
СТР.  39  
Заявление  за вписване на обстоятелства относно залог на търговско предприятие Б4
. 8/9
стр
Указания за попълване 
 І. Заявление Б4 за вписване на обстоятелства относно залог на търговско предприятие съдържа полета, обединени в групи и раздели, в които данните 
се попълват както следва: 
1. група "Идентификация" със следните полета: 
а) поле „Идентификация",  в което се посочват единният идентификационен код и фирмата на търговеца, по чиято партида се заявяват за вписване 
обстоятелствата; 
б) поле „Номер по ред на залог”, което се попълва при пререгистрация и при промяна в обстоятелствата и се посочва номера на вписания залог; 
полето не се попълва при първоначално вписване; 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление;  когато има допълнително заявление се 
отбелязва съответният образец; полето не се попълва при подаване на заявлението по електронен път; 
б) поле "Вид регистрация" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на заявителя; 
в) поле "Място на раждане", в което се посочват населеното място и държавата, където заявителят е роден, когато заявителят няма ЕГН или ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, жилищният комплекс, 
улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, когато заявителят няма 
ЕГН или ЛНЧ; 
д) поле "Качество на заявителя" за отбелязване едно от следните качества: "търговец", „прокурист”, "друго лице в предвидените по закон случаи", 
"адвокат с изрично пълномощно". 
4. раздел "Залог на търговско предприятие" със следните групи: 
4.1. група "Длъжник/Длъжници по обезпеченото вземане" (полето й се попълва само когато залогодателят е различен от лицето, задължено по 
обезпеченото вземане) с единствено поле № 301 "Длъжник/Длъжници по обезпеченото вземане", в което се посочват името и ЕГН/ЛНЧ, съответно фирмата/
наименованието и ЕИК/кодът по БУЛСТАТ на длъжника по обезпеченото вземане; държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента или офиса на длъжника (адресът се попълва 
само ако длъжникът няма ЕГН, ЛНЧ, ЕИК или код по БУЛСТАТ); 
4.2. група "Заложен кредитор" с единствено поле № 303 "Заложен кредитор/Заложни кредитори", в което се посочват името и ЕГН/ЛНЧ, съответно 
фирмата/наименованието и ЕИК/кодът по БУЛСТАТ на лицето, в чиято полза е учреден залогът; държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на заложния 
кредитор (адресът се попълва само ако заложният кредитор няма ЕГН, ЛНЧ, ЕИК или код по БУЛСТАТ); 
4.3. група "Обезпечено вземане" със следните полета: 
а) поле № 305 "Основание", в което се отбелязва източникът на задължението (договор, съдебно решение, административен акт или друг източник, 
като се посочва какъв е този източник) и се посочва датата на съответния акт; 
б) поле № 305а „Договор за залог на търговско предприятие”,  в което се отбелязва номер и дата на договора за залог на търговско предприятие; 
 в) поле № 306 "Предмет", в което се отбелязва съдържанието на задължението, чието изпълнение се обезпечава (за предаване на сума пари или 
определена вещ, за извършването или неизвършването на определени действия); 
г) поле № 307 "Размер", в което се посочва количеството на дължимото по задължението и единиците, в които то се измерва (при парични 
задължения се посочва само главницата); 
д) поле № 308 "Лихви", в което се посочва размерът на уговорената лихва, която се начислява върху паричните задължения; 
е) поле № 309 "Лихви и неустойки за забава", в което се посочва размерът на лихвата, съответно неустойката за забава, която се начислява върху 
парично задължение; 
4.4. група "Парична сума, за която е учреден залогът" с единствено поле № 310 "Размер" (това поле се попълва само когато залогът за обезпечаване 
на парично вземане е учреден за част от вземането или когато е учреден залог за обезпечаване изпълнението на непарично вземане), в което се посочват размерът 
и паричната единица на сумата; 
4.5. група "Заложено имущество" със следните полета: 
а) поле № 311 "Описание", в което се отбелязва "предприятието като съвкупност" или "част от предприятието";  
б) поле № 312 "Цена", в което се посочват размерът и паричната единица на търговското предприятие или на отделните активи на търговското 
предприятие, върху които е учреден залогът, ако такива са посочени в договора за залог 
4.6. група "Модалитети" със следните полета: 
а) поле № 313 "Срок", в което се посочва датата, на която изтича срокът на заложното право, ако е по-кратък от 5 години; ако денят на изтичане на 
срока не може да бъде определен, начинът на определяне се посочва в поле № 314 като условие; 
б) поле № 314 "Условия", в което се посочват заявените за вписване прекратителни или отлагателни условия на заложното право; 
4.7. група „Съгласие на заложния кредитор“ с единствено поле № 314а „Съгласие на заложния кредитор“, в което се посочва, че е дадено съгласие от 
заложния кредитор за извършване на разпоредителни сделки със заложеното имущество по  чл. 8, ал. 3, съгласие за преобразуване на залогодателя по чл. 21, ал. 5 
или съгласие за пристъпване към изпълнение по чл. 32, ал. 5 от Закона за особените залози. 
4.8. група "Пристъпване към изпълнение на залог" със следните полета: 
а) поле № 315 "Част от вземането, която се търси", в което се посочва размерът на частта от вземането, която се търси; 
б) поле № 316 "Имущество, върху което се насочва изпълнението", в което се отбелязва "предприятието като съвкупност" или "отделни активи на 
предприятието" в зависимост от избора на заложния кредитор; 
в) поле № 317 "Депозитар", в което се посочват името, ЕГН/ЛНЧ на депозитаря; държавата, населеното място, пощенският код, областта, общината, 
районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на депозитаря; IBAN на 
откритата от депозитаря банкова сметка; BIC кодът на банката (съответно на клона), в която е открита сметката; 
г) поле № 318 "Покана за назначаване на управител на предприятие", в което при заявяване за вписване на това обстоятелство се отбелязва, че 
търговецът кани заложния кредитор да назначи управител на предприятието; 
д) поле № 319 "Управител на търговското предприятие", в което се посочват името, ЕГН/ЛНЧ на управителя и държавата, населеното място, 
пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на 
апартамента или офиса на управителя; 
е) поле № 320 "Възстановено право на управление", в което при заявяване на това обстоятелство от търговеца по чл. 51 от Закона за особените залози 
се отбелязва, че търговецът възстановява правото си на управление върху търговското предприятие; 
4.9. група "Запор върху постъпила при депозитаря за разпределение или останала след разпределението сума" със следните полета: 
а) поле № 321 "Данни за запора", в което се посочват името и ЕГН/ЛНЧ, съответно фирмата и ЕИК или наименованието и кодът по БУЛСТАТ, и 
държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на 
етажа и номерът на апартамента или офиса на лицето, в чиято полза е наложен запорът; данните за съда (съдебния изпълнител) и № на делото, по което е 
наложен запорът; когато запорът е върху постъпила за разпределение сума, се отбелязва заложеното имущество (предприятието като съвкупност или отделни 
активи на предприятието), приходите от продажбата на които се запорират; когато запорът е върху останалата след разпределението сума, се отбелязва 
"останалата след разпределението сума" и се посочват размерът и паричната единица на сумата, за която се налага запорът; 
б) поле № 322 "Вдигане на запора", в което се посочват съдът и № на дело, по което е постановено вдигане на запора;